Francúzska východoindická spoločnosť

Francúzska východoindická spoločnosť () bola francúzska výsadná obchodná spoločnosť založená roku 1664, aby sa stala konkurentom britskej a nizozemskej východoindickej spoločnosti.

Išlo o myšlienku Jeana-Baptiste Colberta, začať obchodovať s Ďalekým východom ktorú mu francúzsky kráľ Ľudovít XIV. schválil. Prvým riaditeľom novej spoločnosti sa stal François Caron, ktorý mal za sebou tridsať rokov praxe v nizozemskej východoindickej spoločnosti, vrátane dvadsiatich rokov v Japonsku.

Pokus Spoločnosti založiť kolóniu na Madagaskare stroskotal, ale namiesto toho založila prístavy na ostrovoch Bourbon a Île-de-France, dnešných ostrovoch Réunion a Maurícius. Roku 1719 založila Spoločnosť osady v Indii, bola však na pokraji bankrotu. V tom istom roku ju John Law spolu s ďalšími francúzskymi spoločnosťami pripojil k spoločnosti Compagnie des Occidents (starší názov Mississippská spoločnosť), čím vznikla spoločnosť pod názvom Compagnie (perpétuelle) des Indes ("(Večná) Indická spoločnosť"). V roku 1723 Spoločnosť získala znovu nezávislosť. 

S úpadkom Mughalskej ríše sa Francúzi, aby chránili svoje koloniálne záujmy, rozhodli viac angažovať v indických politických záležitostiach. Uzatvárali tak v južnej Indii spojenectvá s miestnymi vládcami. Roku 1741 Francúzi, reprezentovaný Josephom François Dupleixom, sledovali agresívnu politiku voči Indom aj Britom, dokiaľ neboli nakoniec porazení Robertom Cliveom.

Francúzska východoindická spoločnosť už nebola ďalej schopná udržovať svoje finančné záležitosti a roku 1769, dvadsať rokov pred Veľkou francúzskou revolúciou, bola zrušená.

Niektoré obchodné prístavné mestá, ako napríklad Puducherry či Chandannagar zostali pod francúzskou správou až do roku 1949, kedy India získala nezávislosť.

Pozri aj 
 Francúzsko
 Francúzska západoindická spoločnosť
 Východoindická spoločnosť
 Západoindická spoločnosť
 Francúzske kolónie
 Kolonializmus

Zdroje 
  

 Philippe HAUDRÈRE, Gérard Le BOUËDEC, Les Compagnies des Indes, éd. Ouest-France, Rennes, 1999.
 Michel Morineau, Les Grandes Compagnies des Indes Orientales, coll. Que sais-je ?, 1999 
 Philippe Haudrère, Les Compagnies des Indes orientales : Trois siècles de rencontre entre Orientaux et Occidentaux (1600-1858), Les Editions Desjonquère, 2006 - ISBN 2-84321-083-6
 Louis Mézin, Gérard Le Bouëdec, Philippe Haudrère, Les Compagnies des Indes, Ed. Ouest-France - 2005 - ISBN 2-7373-3869-7 
 René Favier, Les Européens et les Indes orientales: Au XVIIIe siecle ; aspects maritimes, commerciaux et coloniaux, Ophrys, 2000
 Haudrère (Philippe) - La direction générale de la Compagnie des Indes et son administration au milieu du XVIII° siècle in L’administration des finances sous l’Ancien Régime - Colloque tenu à Bercy les 22 et 23 février 1996 - Comité pour l’histoire économique et financière de la France.
 Haudrère (Philippe) - La Compagnie française des Indes au XVIII° siècle (1719 - 1795) - Librairie de l’Inde - 1989.
 Sottas (Jules) - Histoire de la Compagnie Royale des Indes Orientales - 1664 - 1719 - Edition La Découvrance - Rennes - 1994.
 Compagnie des Indes orientales de Saint-Malo (1711 à 1793) > Fonds Magon de la Balue, Archives I&V, fonds 11 J, (3,40 ml) (suite de 1 F 1897 à 1924 ; voir aussi 39 J 1 à 39 J 9).

Externé odkazy 
 Múzeum Francúzskej východoindickej spoločnosti v Loriente 
 Francúzska východoindická spoločnosť (1785-1875) Dejiny spoločnosti na stránke venovanej právnikovi Cambacérèsovi.

Výsadné koloniálne spoločnosti
Francúzske kráľovstvo v novoveku
Dejiny Indie
Francúzske kolónie